cyanic-selkie/wikianc huggingface dataset:
Aarre Ylimäki
Aarre Johannes Ylimäki (24. syyskuuta 1916 Espoo – 10. syyskuuta 1999 Helsinki) oli suomalainen kasvipatologi. Hän oli Maatalouden tutkimuskeskuksen kasvitautiosaston päällikkö professorin arvolla 1970–1983. Hänen tutkimuskohteenaan oli muun muassa juurilaho. Ylimäki oli Helsingin yliopiston kasvibiologian laitoksen kasvibiologian ja kasvipatologian dosentti 1968–1985.
Härkä (tähdistö)
Härkä (latinaksi Taurus, genetiivi Tauri, lyhenne Tau) on yksi eläinradan tähdistöistä. Sen tunnus on 20px. Tähtikuvio on härän päätä muistuttava muodostelma, jossa kirkkain tähti Aldebaran (α Tauri) on härän silmä.
Härän tähdistön voi nähdä pohjoisella pallonpuoliskolla talvella ja keväällä ja eteläisellä pallonpuoliskolla kesällä ja syksyillä. Pohjoisella taivaalla se sijaitsee Oinaan ja Kaksosten tähdistöjen välissä.
Härän tähdistössä sijaitsevat Seulasten ja Hyadien avoimet tähtijoukot. Hyadit ovat Aldebaranin lähellä, mutta Aldebaran ei itse kuulu Hyadeihin. Härän tähdistössä havaittiin vuonna 1054 tähtiräjähdys, supernova, jonka jäänne tunnetaan nykyisin Messierin kohteena M1 nimellä Rapusumu eli Äyriäissumu.
Härkä on vanhimpia tunnettuja tähtikuvioita, ja Lascaux’n luolassa on tulkittu olevan 15 000 vuotta vanhoja Härkää esittäviä kalliopiiroksia. Kreikkalaisessa mytologiassa prinsessa Europeen rakastaunut Zeus muuttui kultasarviseksi häräksi ja vei Europen pois Kreetalta.
Axel Stenius
thumb|180px|Stenius 1800-luvun kuvassa Axel Rudolf Gabriel Stenius (29. kesäkuuta 1857 Tohmajärvi – 8. syyskuuta 1928 Helsinki) oli suomalainen sotilas, opettaja ja musiikkialan vaikuttaja.
Steniuksen vanhemmat olivat nimismies Axel Garbriel Stenius ja Charlotte Louise Winter. Hän pääsi Haminan kadettikoulusta 1880 ja palveli seuraavasta vuodesta Vaasan tarkka-ampujapataljoonassa, lopulta komppanianpäällikkönä. 1898-1902 hän toimi Lohjan reservikomppanian päällikkönä. Armeijan palveluksesta Stenius erosi everstiluutnanttina. Upseerin työnsä ohella Stenius toimi Vaasassa ja 1890-1903 Hangossa kieltenopettajana. 1903-1927 hän oli Valtion rautateiden palveluksessa, ensin puutavarakonttorin ja sitten varastokonttorin esimiehenä. Steniuksesta tuli Vaasassa 1890-luvulla keskeinen musiikkielämän vaikuttaja, joka muodosti satahenkisen kuoron. Se piti 60-jäsenisen orkesterin kanssa useita suuria oratoriokonsertteja ja vieraili muun muassa Helsingissä. Stenius toimi lisäksi useiden laulujuhlien isäntänä. Helsinkiin muutettuaan hän jatkoi kuoronjohtajan uraansa, toimi Nya Pressenin musiikkiarvostelijana ja oli Svenska Oratorioföreningenin sekä 1918 asetetun sotilassoittokuntakomitean puheenjohtaja.
Steniuksen puoliso oli vuodesta 1886 Olga Wilhelmina Montin (k. 1928), joka oli aikaisemmin naimisissa apteekkari Karl Waldimir Henningin kanssa.
Oili Komonen
Olga Olivia (Oili) Komonen (14. tammikuuta 1921 Antrea – 7. heinäkuuta 2003 Helsinki) oli suomalainen kirjailija.
Komosen vanhemmat olivat maanviljelijä Aleksander Antreinpoika Komonen ja Helena Tallus. Hän oli naimisissa 1942–1967 Ilkka Kiianlinnan kanssa.
Alethea McGrath
Alethea Ada McGrath (1. kesäkuuta 1920 – 9. helmikuuta 2016) oli australialainen näyttelijä, joka esitti kirjastonhoitaja Jocasta Nuta elokuvassa Tähtien sota: Episodi II – Kloonien hyökkäys. Hänet tunnettiin myös televisiorooleistaan. Hän näytteli Dot Farraria Prisonerissa ja kahta roolia Neighboursissa: Mary Crobieta vuosina 1989–1990 sekä Lily Madigania vuonna 1998.
Nina Foch
thumb|Nina Foch elokuvan Pariisin lumoissa -trailerissa. Nina Foch (20. huhtikuuta 1924 Leiden, Alankomaat – 5. joulukuuta 2008 Los Angeles, Kalifornia, Yhdysvallat) oli yhdysvaltalainen näyttelijä. Hän oli vuonna 1955 Oscar- ja vuonna 1980 Emmy-ehdokkaana.
Foch oli vuosina 1954–1959 naimisissa James Liptonin kanssa. Hän opetti 1960-luvulta asti USC School of Cinema-Televisionissa, ja hänellä on oma tähtensä Hollywood Walk of Famella.
Anja Forss
Anja Esteri Forss (s. 17. toukokuuta 1930 Mellilä) on suomalainen Porissa asuva eläkkeellä oleva opettaja ja kirjailija. Hän pääsi ylioppilaaksi Loimaan yhteiskoulusta 1949 ja valmistui kansakoulunopettajaksi Turun opettajakorkeakoulusta 1952. Forss toimi harjoituskoulunopettajana Heinolan opettajaseminaarissa 1953–1959, kansakoulunopettajana Porissa 1959–1970 ja erityisopettajana 1970–1988. Forss piti radiopakinoita Yleisradion ohjelmissa Aamuvihje, Eläimet ja me ja Koulun ääni vuosina 1982 ja 1985 sekä pakinoi Radio Porissa vuosina 1985–1991.
Forssin vanhemmat olivat pienviljelijä Kalle Johannes Lehtonen ja kampaaja Elma Erika (o.s. Raudanpää). Puoliso on ollut Pentti August Forss vuodesta 1951.
Forss allekirjoitti 5313 kirjallisuuden tekijän, lukijoiden ja muiden tukijoiden kera vuonna 2012 avoimen kirjeen Suomen hallitukselle lainauskorvausmäärärahojen korottamiseksi.
Halbi
Halbi on indoarjalainen kieli, jota puhutaan Intiassa Madhya Pradeshin, Chhattisgarhin, Maharashtran, Odishan ja Andhra Pradeshin osavaltioissa. Se kuuluu indoarjalaisten kielten itäiseen haaraan ja on läheistä sukua bhatrin kielelle. Halbia puhuu äidinkielenä 593 000 ihmistä, minkä lisäksi sitä puhuu 200 000 ihmistä vieraana kielenä.
Halbia kirjoitetaan devanagari-kirjaimistolla.
Milly Childers
pienoiskuva|Milly Childers: Kirkko, Veules-les-Roses, Normandia, Ranska, vuodelta 1902 Milly Childers (1866–1922), alkuperäiseltä nimeltään Emily Maria Eardley Childers, oli englantilainen taidemaalari.
Childers syntyi parlamentin jäsenen, Hugh Childersin, tyttäreksi. Hänen elämänvaiheistaan ei ole säilynyt kovinkaan paljon tietoa. Hänen ensimmäinen näyttelynsä oli vuonna 1890 ja hän sai isänsä suhteiden avulla paljon muotokuvatilauksia.
Childersin töitä oli esillä Chicagon maailmannäyttelyssä vuonna 1893. Hänen omakuvansa on esillä Leedsin museossa.
Anthea Stewart
Anthea Dorine Stewart (o.s. Allin, s. 20. marraskuuta 1944 Blantyre, Njassamaan protektoraatti) on zimbabwelainen kilpauransa päättänyt maahockeypelaaja, -valmentaja ja olympiavoittaja. Hän edusti urallaan myös Etelä-Afrikkaa.
Stewart edusti pelaajana Etelä-Afrikkaa vuosina 1963–1974. Hänen poikansa on uimahyppyjen maailmanmestari ja kolminkertainen olympiaedustaja Evan Stewart.
Jani Pösö
Jani Pösö (s. 1969 Espoo) on helsinkiläinen tuottaja ja käsikirjoittaja, joka omistaa yhdessä Teemu Nikin kanssa It´s Alive Films Oy:n.
Pösö on opiskellut Kauppakorkeakoulussa Suomen kieltä ja talouselämän viestintää.
Ennen elokuva-alalle siirtymistä Pösö teki pitkän uran mainosmaailmassa. Hän työskenteli mainonnansuunnittelijana Hasan & Partnersissa ja oli perustamassa Steinmann Klinik- ja N2-markkinointitoimistoja.
Pösön ja ohjaaja Teemu Nikin menestynein elokuvan on Sokea mies, joka ei halunnut nähdä Titanicia. 2021 valmistunut elokuva voitti Venetsian elokuvajuhlilla yleisöpalkinnon. Suomessa elokuvan päänäyttelijä Petri Poikolainen voitti Jussi-palkinnon, myös elokuvan äänisuunnittelijat saivat Jussin. Elokuvan työryhmä palkittiin Jussi-gaalassa myös Nordisk Film -palkinnolla, joka on rahamääräisesti Suomen suurin elokuvapalkinto.
KS Dinamo Tirana
KS Dinamo Tirana on albanialainen jalkapalloseura, jonka kotikaupunki on maan pääkaupunki Tirana. Vuonna 1950 perustettu seura on yksi Albanian menestyneimmistä, joskaan se ei enää viime vuosina ole menestynyt aivan yhtä hyvin kuin 1950- ja 1960-luvuilla.
Imelda May
thumb|Imelda May vuonna 2018. Imelda Mary Higham (o.s. Clabby, s. 10. heinäkuuta 1974), joka tunnetaan taiteilijanimellä Imelda May, on irlantilainen laulaja ja muusikko. Hän aloitti muusikon uransa 16-vuotiaana ja julkaisi debyyttialbuminsa vuonna 2005. Hän soittaa myös bodhránia ja kitaraa. Hän sai parhaan naisartistin Meteor Awards -palkinnon vuonna 2009.
May oli avioliitossa muusikko Darrel Highamin kanssa ja heillä on yhteinen lapsi. Highamin soololevyllä High Class Baby May lauloi kaksi laulua, jotka äänitettiin helsinkiläisessä Hideout-studiossa vuonna 1998.
Studioalbumit
thumb|Imelda May Madgarden-festivaaleilla vuonna 2015.
Singlet
thumb|Imelda May, 2010.
Ashur-nirari III
Ashur-nirari III toimi Assyrian kuninkaana nykyisen tulkinnan mukaan vuosina 1203–1198 eaa. Hänen lyhyt hallituskautensa on myös merkittävä, koska Babylonian historia kertoo Adad-Shuma-Usurin lähettäneen hänelle loukkaavan kirjeen, josta voidaan päätellä heidän hallituskautensa samanaikaisuus.
Aluminaatti
Aluminaatti on yhdiste, jonka muodostavat alumiini, happi ja jotkin muut anionit. Yleensä aluminaatilla viitataan AlO2−-ioniin. Esimerkiksi natriumaluminaatti ja kaliumaluminaatti ovat aluminaatteja. Aluminaatti voi viitata myös AlO33−-ioniin. Aluminaatteja valmistetaan alumiinioksidista tai alumiinihydroksidista emästen kuten hydroksidien avulla.
Rogier van Otterloo
Rogier van Otterloo (11. joulukuuta 1941 – 29. tammikuuta 1988) oli alankomaalainen säveltäjä ja kapellimestari. Hän oli kapellimestari Willem van Otterloon vanhin poika. Hän sävelsi tunnusmusiikit useille alankomaalaisille elokuville ja nousi jazzorkesteri Metropole Orkestin johtoon vuonna 1980. Samana vuonna hän toimi myös Alankomaiden isännöimien Eurovision laulukilpailuiden ylikapellimestarina, sekä toimi Alankomaiden kapellimestarina kilpailussa vuosina 1980–1982, 1984 ja 1987.
Ulla Spåre
Forsströmin vanhemmat olivat agronomi William Hjalmar Spåre ja Ida Bodóm. Puoliso oli Osmo Viktor Forsström vuodesta 1946. Forsström tuli ylioppilaaksi 1940 ja työskenteli konttoristina Tampellan Inkeroisten tehtaalla 1944–1946.
Mailin juoksu
Mailin juoksu on nimensä mukaisesti mailin (1 609 metriä) mittainen juoksumatka. Maili ei ole yleisurheilun arvokisaohjelmassa, mutta varsinkin britit pitävät sitä yleisesti yleisurheilun kuninkuuslajina, ”Sinisenä nauhana”.
Haamurajana maililla pidettiin pitkään neljää minuuttia, jonka ensimmäisenä alitti englantilainen Roger Bannister 6. toukokuuta 1954.
Nykyaikana urheilukilpailuissa juostaan pääasiassa metrillisen järjestelmän mukaisesti 1 500 metriä, mutta myös mailia juostaan monissa kilpailuissa varsinkin Isossa-Britanniassa. Kovatasoiset ja tunnetut mailin kilpailut juostaan nykyisin vuosittain Rooman Golden Galassa ja Lontoon Crystal Palacen Norwich Union Grand Prix’ssa.
Miehet
Lähteet:
Naiset
Lähteet:
IAAF:n ratifioimat ennätykset
Lähteet:
Sobibórin tuhoamisleiri
Sobibór oli natsi-Saksan tuhoamisleiri Puolassa lähellä samannimistä kylää. Sinne tuotiin juutalaisia, neuvostoliittolaisia sotavankeja ja luultavasti myös romaneja. Kaiken kaikkiaan Sobibórissa surmattiin ainakin 250 000 ihmistä, ehkä jopa paljon enemmän.
Sobibórissa aloitettiin vankien tappaminen kaasukammioissa toukokuussa 1942. Kaasukammioissa tapetut olivat enimmäkseen juutalaisia. Kaasuna käytettiin panssarivaunun moottorin pakokaasusta saatua hiilimonoksidia.
Mailin juoksu
Naiset
Alle 4.17,50 juosseet naiset (tilanne kesäkuu 2022):
Sobibórin tuhoamisleiri
Sobibór oli toinen operaatio Reinhardin leireistä, jossa juutalaisten vankien onnistui nousta kapinaan. 14. lokakuuta 1943 leirin vastarintamiehet tappoivat 11 SS-miestä ja joukon ukrainalaissyntyisiä vartijoita. Noin puolet leirin 600 senhetkisestä vangista pääsi karkuun. Vangeista suurin osa saatiin kiinni, mutta noin 50 säilyi vapaina sodan loppuun.
SS:n päällikkö Heinrich Himmler käski kapinan jälkeen sulkea ja hävittää leirin ja istuttaa puita sen paikalle.
Velkavankeus
pienoiskuva|Valokuva [[Maltan pääkaupungissa Valletassa olevasta entisestä 1700-luvun velkavankilasta, joka on toimistotiloina käytössä.]] Velkavankeus on maksuvelvollisuuden laiminlyöneelle henkilölle tuomioistuimen tai täytäntöönpanoviranomaisen päätöksen nojalla määrätty vankeus, jonka tarkoituksena on pakottaa vanki nopeammin täyttämään maksusitoumuksensa tai tehdä tyhjäksi hänen pakenemisensa. Suomessa velkavankeus oli mahdollinen ulosmittauksen pakkokeinona vuosina 1734–1897 voimassa olleen lain mukaan. Velkavankeuden kumoava laki oli valmis 1895, mutta se tuli voimaan 1897.
Crimson Rose
Crimson Rose on vuonna 2007 perustettu suomalainen glam rock -yhtye.
Crimson Rose julkaisi ensimmäisen digitaalisen singlensä "One Night" syyskuun 3. päivä 2021. Ensimmäinen EP "Beyond Nothingness" julkaistiin fyysisenä ja digitaalisena äänitteenä marraskuun 19. päivä samana vuonna.
Diskografia
EP:t
Singlet
Demot
Mustalammi (Sastamala)
Mustalammi on Pirkanmaalla Sastamalassa sijaitseva lampi, joka kuuluu Kokemäenjoen vesistön Kokemäenjoen alueen Kuloveden alueeseen. Lampi on osa Rautajoen valuma-aluetta, jonka laskujoki Rautajoki laskee Rautaveteen Vammalan Kallialassa.
Maantiede
Lammen pinta-ala on 0,98 hehtaaria, ja sen pituus on 150 metriä ja leveys 90 metriä. Se sijaitsee metsäisen ja ojitetun suon reunassa ja suo-oja valuvat lampeen. Sen luusua sijaitsee järven länsirannalla, josta saa alkunsa 400 metriä pitkä laskuoja Rautajokeen. Järven rantaviiva on 0,39 kilometriä pitkä, ja ranta on pääosin metsäistä suota, mutta itäranta on moreeni- ja kalliopohjaista metsämaastoa. Rannalla on yksi loma-asunto, ja lampea kiertää Pohjolanjärven Hornion yhdistävä tie.
Toyota Yaris WRC
Toyota Yaris WRC on Toyota Gazoo Racingin kehittämä World Rally Car -luokan ralliauto rallin MM-sarjaan. Se perustuu Toyota Yaris -katuautoon ja on Toyotan ensimmäinen WRC-ralliauto sitten vuoden 1999 Toyota Corolla WRC:n.
Auton testaaminen aloitettiin maaliskuussa 2014, ja testikuljettajina toimivat Sebastian Lindholm ja Stéphane Sarrazin sekä myöhemmin Eric Camilli. Toyotalla oli samaan aikaan vireillä myös Toyota GT86 -mallin pohjalle rakennettu WRC-projekti, josta vastasi Tommi Mäkinen. Toyota ilmoitti tammikuun lopussa 2015, että Yaris WRC:llä tultaisiin osallistumaan rallin MM-sarjaan vuonna 2017.
Toyota voitti Yaris WRC:llä kausien 2018 ja 2021 valmistajien mestaruudet. Kuljettajien mestaruuksia Yaris WRC:llä voitettiin kolme: Ott Tänak vuonna 2019 ja Sébastien Ogier vuosina 2020 ja 2021.
Kilpailuhistoria
Kaudeksi 2017 Toyota neuvotteli nelinkertaisen maailmanmestarin, Sébastien Ogierin kanssa, mutta hän siirtyi sen sijaan M-Sportille. Toyota valitsi Helsingissä, joulukuussa 2016, kuljettajakseen peräti kolme suomalaiskuskia, kolmikko Juho Hänninen, Jari-Matti Latvala ja Esapekka Lappi. Hänninen ja Latvala ajoivat koko kauden ja Lappi toimi aluksi testikuskina ajaen keväästä alkaen tallin kolmatta autoa kilpailuissa.
Jo kauden avauskilpailussa Monte Carlossa Latvala sijoittui toiseksi. Seuraavassa kilpailussa Ruotsissa hän ajoi pohja-ajan kuudelle erikoiskokeelle ja otti Yaris WRC:n ensimmäisen MM-rallivoiton. Seuraavissa kilpailuissa Toyotan menestys oli heikompaa, joskin Sardiniassa Latvala sijoittui jälleen toiseksi. Kauden kohokohta oli Suomen ralli, jossa Lappi voitti ja Hänninen sijoittui kolmanneksi. Loppukausi oli jälleen hankalaa, ja autot kärsivät muun muassa hallintaongelmista.
Kaudella 2018 Latvala ja Lappi jatkoivat Toyotan kilpakuljettajina, ja Hännisen korvasi Ott Tänak. Kahden kakkossijan jälkeen Tänak voitti Argentiinan rallin sekä peräkkäiset Suomen, Saksan ja Turkin rallit. Latvala voitti kauden päätöskilpailun Australiassa ja ajoi lisäksi neljästi palkintokorokkeelle. Lappi puolestaan sijoittui kolmesti kolmanneksi. Toyota voitti kauden päätteeksi ensimmäisen valmistajien mestaruutensa sitten kauden 1999. Kuljettajien mestaruussarjassa parhaiten sijoittui kolmanneksi tullut Tänak.
Fantasia 2000
Fantasia 2000 on Disney-yhtiön vuonna 1999 valmistunut piirroselokuva, joka on jatko-osa vuonna 1940 valmistuneelle elokuvalle Fantasia. Elokuvan tuottajana oli Walt Disneyn veljenpoika Roy. Elokuvaa valmisteltiin yhdeksän vuotta. Ohjaajina toimivat Hendel Butoy ja Francis Glebas. Elokuvassa soittaa Chicagon sinfoniaorkesteri johtajanaan James Levine.
Toyota Yaris WRC
Kilpailuhistoria
Latvala ja Tänak jatkoivat Toyotan kilpakuljettajina myös kaudella 2019. Citroënille siirtyneen Lapin korvasi Kris Meeke. Tänak voitti kauden aikana kuusi rallia, ajoi lisäksi kolmesti palkintokorokkeelle ja jäi pistesijojen ulkopuolelle vain yhdessä kilpailussa. Latvala ja Meeke puolestaan jäivät voitoitta ja saavuttivat kauden aikana yhteensä vain kolme palkintokorokesijoitusta. Niinpä Toyota jäi valmistajien mestaruussarjassa toiseksi. Tänak sen sijaan voitti kuljettajien maailmanmestaruuden. Autossa loppukaudesta esiintyneiden teknisten ongelmien turhauttamana hän kuitenkin siirtyi kaudeksi 2020 Hyundaille.
Fantasia 2000
Walt Disneyllä oli alun perin ajatus elokuvasta, joka muuttuisi vuosien mittaan, mutta koska Fantasia ei menestynyt ensimmäisellä esityskierroksellaan, niin ajatuksesta luovuttiin. Idea kuitenkin heräsi henkiin ja tuloksena oli Fantasia 2000.
Elokuvan jaksot
1. Sinfonia nro 5, Allegro con brio (Ludwig van Beethoven)
Toyota Yaris WRC
Kilpailuhistoria
Tänakin lähdön lisäksi Latvala ja Meeke jäivät ilman sopimusta kaudeksi 2020, ja Toyotan uudeksi kuskikolmikoksi palkattiin Sébastien Ogier, Elfyn Evans ja Kalle Rovanperä. Lisäksi Takamoto Katsuta osallistui osaan kauden kilpailuista neljännellä Yaris WRC:llä. Koronaviruspandemian lyhentämällä kaudella kuljettajien mestaruudesta kamppailivat Ogier ja Evans. Kaksi kilpailua voittanut ja tasaisesti suoriutunut Evans johti mestaruussarjaa ennen kauden päättänyttä Monzan rallia, mutta hänen ajettua ulos ja Ogierin otettua kauden toisen voittonsa mestaruuden voitti Ogier. Myös valmistajien MM-sarjaa Toyota johti vielä kauden puolivälissä, mutta jäi lopulta toiseksi.
Fantasia 2000
Elokuvan jaksot
2. Rooman pinjat (Ottorino Respighi)
Toyota Yaris WRC
Kilpailuhistoria
Toyota jatkoi samoilla kolmella kuljettajalla kaudelle 2021, ja lisäksi Katsuta ajoi tällä kertaa täyden kauden neljännellä Yaris WRC:llä. Toyotan oli alun perin tarkoitus esitellä Yaris WRC:n korvaajaksi Toyota GR Yaris -urheiluversioon pohjautuva GR Yaris WRC. Koronapandemiaa seuranneen testikiellon vuoksi autoa ei kuitenkaan saatu ajoissa valmiiksi, vaikka se jo neljän testipäivän jälkeen oli vanhaa Yaris WRC:tä nopeampi. Vanhalla versiolla jatkamisesta huolimatta kausi oli Toyotalle hyvä. Ogier voitti alkukaudesta neljä rallia, Evans puolestaan voitti kahdesti ja sijoittui viidessä rallissa toiseksi. Lisäksi Kalle Rovanperä otti uransa avausvoiton Virossa ja voitti myös Kreikassa, ja Katsuta ajoi Kenian Safari-rallissa toiseksi. Kuljettajien mestaruus ratkesi jälleen Evansin ja Ogierin välillä kauden päättäneessä Monzan rallissa, jossa Ogier otti kauden viidennen voittonsa ja vei jälleen kuljettajien mestaruuden. Myös valmistajien mestaruussarjassa Toyota otti ylivoimaisen voiton.
Fantasia 2000
Elokuvan jaksot
3. Sininen rapsodia (George Gershwin)
Toyota Yaris WRC
Kilpailuhistoria
Kaikkiaan Toyota voitti Yaris WRC:llä kaksi valmistajien mestaruutta ja kolme kuljettajien mestaruutta. Kaudesta 2022 alkaen Yaris WRC:n korvasi Toyota GR Yaris Rally1.
Rallin MM-sarjan tulokset
(Tulosselitteet)
Fantasia 2000
Elokuvan jaksot
4. Pianokonsertto nro 2, Allegro (Dmitri Šostakovitš)
5. Eläinten karnevaali, Finaali (Camille Saint-Saëns)
6. Noidan oppipoika (Paul Dukas, sellaisenaan alkuperäisestä Fantasiasta)
7. Pomp and Circumstance, marssit 1, 2, 3 ja 4 (Edward Elgar)
8. Tulilintu, orkesterisarja (vuoden 1919 versio) (Igor Stravinski)
Toisin kuin alkuperäisessä Fantasiassa, elokuvassa ei ole yhtä kertojaa esittämässä jokaista osiota, vaan useita julkisuuden henkilöitä, kuten James Earl Jones ja Angela Lansbury.
Pomp and Circumstancea edeltävässä välikohtauksessa nähdään Mikki Hiiri (Wayne Allwine/suom. Antti Pääkkönen) ja Aku Ankka (Tony Anselmo/Jukka Rasila). Elokuvan suomenkielisessä versiossa kertojia ei ole jälkiäänitetty. Suomenkielisen version ohjasi ja käänsi Jarkko Cairenius.
Lääkeainekemia
Lääkeainekemia on kemiaan pohjautuva tieteenala, jonka tutkimuskohteena on lääkkeen vaikuttava aine eli lääkeaine. Lääkeainekemia on hyvin poikkitieteellinen tieteenala, jossa kemiaan yhdistyy farmaseuttisia, biologisia ja lääketieteellisiä näkökulmia. Lääkeainekemia sisältää biologisesti aktiivisten yhdisteiden tunnistamisen, valmistamisen (kemiallisen synteesin) ja lääkekehityksen. Lääkeainekemiaan katsotaan myös kuuluvan lääkeaineen biologisen aktiivisuuden ja rakenne-aktiivisuussuhteiden, lääkeainemetabolian sekä lääkeaineen kemiallisen pysyvyyden ja reaktiivisuuden tutkimisen. Lääkeainekemiassa orgaaninen kemia yhdistyy biokemiaan, laskennalliseen kemiaan, farmakologiaan, farmakognosiaan, molekyylibiologiaan, molekyylimallinnukseen sekä fysikaaliseen kemiaan. Lääkeainekemia käsitetään farmaseuttisen kemian synonyymiksi tai sen alatieteeksi.
Gare de l’Est
thumb|300px|Gare de l'Est Pariisissa. Gare de l'Est on rautatieasema Ranskan pääkaupungissa Pariisissa. Se on yksi kaupungin suurimmista ja vanhimmista rautatieasemista. Aseman läpi kulkee vuosittain noin 34 miljoonaa matkustajaa. Se avattiin vuonna 1849.
Lähteet
48.87694°N, 2.35917°W
Pajukirppa
Pajukirppa (Crepidodera fulvicornis) on lehtikuoriaisten (Chrysomelidae) heimoon kuuluva kiiltokirppalaji. Pajukirpat ovat vihreän tai pronssin hohtoisia kuoriaisia ja niillä on kirpoille tyypilliset paksuuntuneet takajalat. Kooltaan ne ovat noin 3 mm. Aikuiset pajukirpat voivat esiintyä suurina määrinä syöden pajujen lehtiä, mutta voivat ruokailla myös haavan lehdillä. Aikuisena pajukirpat talvehtivat maassa ja puiden kuorten raoissa. Toukkavaiheessa pajukirpat syövät kasvien juuria.
Laskeutuvat linnut
Laskeutuvat linnut on Mauno Juvosen veistos vuodelta 1977. Veistos sijaitsee suihkulähteessä Kangasalan keskustassa Osuuspankin edessä. Teoksen kolme lintua kuvaavat syntyperäisiä kangasalalaisia, Karjalasta sodan takia muuttaneita siirtolaisia ja 1970-luvulla maalta kaupunkeihin muuttaneita.
Kapteeni Kari
Kapteeni Kari on ranskalainen vuoden 2010 animaatiosarja. Se kertoo Kapteeni Karista, joka matkaa avaruudessa miehistönsä kanssa.
Ääninäyttelijät
Suomenkieliset äänet
Patricia Davies
Patricia Joan ”Trish” Davies (s. 5. joulukuuta 1956) on zimbabwelainen kilpauransa päättänyt maahockeypelaaja ja olympiavoittaja.
Davies pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi kaikissa viidessä ottelussa ja teki yhden maalin Puolaa vastaan. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.
Jelena Šalygina
55-67 kilogramman painoluokissa kilpaillut Šalygina on voittanut painijanurallaan sarjan 63 kg olympiapronssia Pekingistä 2008 ja kolme MM-mitalia. Lisäksi hän on voittanut Aasian kisojen kultaa ja Aasian-mestaruuskilpailuista neljä mitalia, joista yhden kultaisen.
Randy Carlyle
Randolph Robert ”Randy” Carlyle (s. 19. huhtikuuta 1956 Sudbury, Ontario, Kanada) on kanadalainen jääkiekkoilija ja valmentaja. Valmentajana hän oli voittamassa Stanley Cupia Anaheim Ducksin kanssa kauden 2006–2007 päätteeksi.
Ura
Puolustajana pelanneen Carlylen varasi NHL:n Toronto Maple Leafs vuonna 1976. Kilpailevan WHA-liigan Cincinnati Stingers varasi hänet myös samana vuonna, mutta Carlyle valitsi Toronton. Carlyle pelasi NHL:ssä myös Pittsburgh Penguinsissa ja Winnipeg Jetsissä. Hän toimi joukkueen kapteenina kummassakin seurassa. Hän pelasi 17 kautta ja keräsi 1 055 ottelussa puolustajalle korkeat tehopisteet 148+499=647.
Bror Mölsé
Bror Filip Mölsé (12. heinäkuuta 1869 Savonlinna – 3. huhtikuuta 1936 Helsinki) oli suomalainen korkeimman hallinto-oikeuden hallintoneuvos.
Randy Carlyle
Ura
Valmennusuransa Carlyle aloitti vuonna 1995 Winnipegin apuvalmentajana. Vuonna 2005 hän aloitti Anaheim Ducksin päävalmentajana. Hän valmensi Ducksin Stanley Cup -mestaruuteen keväällä 2007. Carlyle oli Ducksin päävalmentajana joulukuuhun 2011, jolloin hänet erotettiin, kun joukkue oli aloittanut kauden huonosti. Ducks palkkasi hänen korvaajakseen kaksi päivää aiemmin Washington Capitalsista erotetun Bruce Boudreaun.
Bror Mölsé
Mölsén vanhemmat olivat nimismies Gustaf Mölsé ja Matilda Fredrika Lindforss. Hän pääsi ylioppilaaksi Kuopion yksityislyseosta 1888 ja suoritti oikeustutkinnon Helsingin yliopistossa 1892. Mölsé sai varatuomarin arvon 1895.
Randy Carlyle
Muuta
Randy Carlylella on vaimo ja kolme lasta. Carlylella on suomalaiset sukujuuret, sillä hänen isovanhempansa Arvi Luikku ja Jenny Muurinaho olivat Kanadaan muuttaneita suomalaisia, jotka olivat kotoisin alun perin Etelä-Pohjanmaalta Lehtimäeltä ja Ylistarosta. Randy Carlyle puhuu jonkin verran suomea. Tosin, toinen niin ikään kanadansuomalainen jääkiekkopuolustaja Chris Pronger on kuvaillut Carlylen suomen taitotasoa "järkyttävän huonoksi".
Bror Mölsé
Mölsé oli senaatin oikeusosaston virkamiehenä 1911–1918 kohoten esittelijäsihteeriksi. Hän oli korkeimman oikeuden oikeusneuvos 1918 ja korkeimman hallinto-oikeuden hallintoneuvos 1918–1936.
Giovanni Berlinguer
Berlinguer valittiin Italian kommunistisen puolueen edustajaksi Italian edustajainhuoneeseen 1972, 1976 ja 1979 sekä senaattiin 1983 ja 1987. Hän oli vuonna 2001 ehdolla Vasemmistodemokraattien puoluesihteeriksi, mutta hävisi Piero Fassinolle prosentein 61,8 % – 34,1 %.
Berlinguer oli myös Euroopan parlamentin jäsen 2004-2009.
Kobamamidi
Kobamamidi eli adenosyylikobalamiini (C72H100PN18O17Co) on B12-vitamiinin johdannaisiin kuuluva orgaaninen yhdiste. Kobamamidi esiintyy koentsyyminä useissa hapetus-pelkistysreaktioita, isomeroitumisia ja radikaalireaktioita katalysoivissa entsyymeissä. Yhdistettä voidaan käyttää anemian hoitoon. . Kobamamidin tunniste anatomis-terapeuttis-kemiallisessa lääkeluokituksessa on B03BA04.
Dean Martin
Dean Martin (oikealta nimeltään Dino Paul Crocetti, tunnetaan myös nimellä Dino Martini, 7. kesäkuuta 1917 Steubenville, Ohio – 25. joulukuuta 1995 Beverly Hills, Kalifornia) oli yhdysvaltalainen elokuvanäyttelijä, laulaja, televisiojuontaja sekä kuuluisan Martin ja Lewis -koomikkoparin toinen osapuoli ja kuuluisan Rat Pack -viihdyttäjäryhmän jäsen.
Martin oli yksi 1950- ja 1960-luvun suosituimmista laulajista ja viihdyttäjistä. Tunnetuimpia hänen esittämiään lauluja ovat muiden muassa hitit ”That’s Amore”, ”Sway”, ”Ain’t That A Kick In The Head”, ”Volare”, ”You Belong to Me”, ”Memories Are Made of This”, ”Mambo Italiano” ja etenkin hänen tunnuskappaleekseensa muodostunut ”Everybody Loves Somebody”. Monipuolisena viihdyttäjänä tähti esiintyi neljällä eri showbisneksen alalla: konserttilavoilla / yökerhoissa, levytyksissä, kokoillan elokuvissa sekä televisiossa.
Lempinimellä ”King of Cool” Dean Martinista tuli populaarikulttuurin ikoni musiikkinsa ja poikkeuksellisen karismansa johdosta. Häntä kunnioitettiin ja arvostettiin, missä hän ikinä liikkuikin, ja hänestä tuli eräänlainen epävirallinen amerikanitalialaisen yhteisön ”suurlähettiläs”.
Varhainen elämä ja uran alku
Dean Martin syntyi italialaisille maahanmuuttajavanhemmille Gaetano ja Angela (o.s. Barra) Crocettille ja sai ristimänimekseen Dino Paul Crocetti. Isä Gaetano oli kotoisin Abruzzosta, ja äiti Angela oli puoliksi napolilainen ja puoliksi sisilialainen. Heillä oli ennestään yksi poika, Martinin isoveli Bill. Martin osasi puhua vain italiaa, kunnes viisivuotiaana aloitti koulunkäynnin Grant Elementary Schoolissa syntymäpaikassaan Ohion Staubenvillessä. Intohimo musiikkiin alkoi jo nuorena, kun hän teini-ikäisenä alkoi harrastaa rumpujensoittoa. Hän oli usein kiusaamisen kohteena huonon englanninkielen taitonsa takia, ja kymmenennellä luokalla Martin keskeytti koulun, koska hän ajatteli olevansa opettajiaan älykkäämpi. Tämän jälkeen hän ansaitsi elantonsa useilla töillä, kuten alkoholin salakuljettajana, kasinotyöntekijänä, kaskujen kirjoittajana, tupakkakaupan varastotyöntekijänä ja terästehtaan työläisenä. Näinä aikoina hän asui kuuluisan urheiluselostajan ja Las Vegasin vedonvälittäjän Jimmy Snyderin naapurina. 15-vuotiaana Martin ansaitsi pieniä tienestejä välisarjan nyrkkeilijänä, lempinimellä ”Kid Crochet”. Martin voitti 12 ottelustaan vain yhden, ja häneltä murtui kerran nenä, joka myöhemmin korjattiin. Sormensa hän mursi niin ikään useaan otteeseen ja sai lisäksi pysyvän, näkyvän vamman huuleensa. Tuohon aikaan hän asui tulevan laulajan Sonny Kingin kanssa. On kerrottu, että he nyrkkeilivät maksavan yleisön nähden asunnossaan paljain käsin, kunnes toinen tyrmättiin. Lopulta Martin luopui nyrkkeilystä ja alkoi toimia kasinotyöntekijänä laittomalla kasinolla.
Samoihin aikoihin hän alkoi laulaa useissa paikallisissa bändeissä ja keksi jonkin ajan kuluttua taiteilijanimekseen ”Dino Martinin” tuon ajan kuuluisan italialaisen oopperalaulajan Nino Martinin mukaan). Pientä menestyksen kipinää alkoi ilmetä, kun hän alkoi laulaa Ernie McKayn orkesterissa ja Harry Millsin yhtyeessä Mills Brothers. 1940-luvun alussa hän liittyi Sammy Watkinsin bändiin ja tämä ehdotti nuorukaista vaihtamaan nimensä ”Dean Martiniksi”.
Martin oli koko 1940-luvun alun laulanut lukuisissa yhtyeissä lähinnä ulkonäkönsä vuoksi, kunnes hän kehitti oman laulutyylin. Esiinnyttyään vuonna 1943 Riobambassa, Ecuadorissa, hän epäonnistui suunnittelemassaan läpimurrossa yleisön lämmettyä enemmän Frank Sinatralle. Tämä oli kuitenkin hyvä alkusoitto soolouralle.
Toisen maailmansodan aikana Yhdysvaltain maavoimat sijoitti Martinin vuodeksi palvelukseen Akroniin Ohioon vuonna 1944. Sen jälkeen hänet luokiteltiin uudelleen palveluuskelpoisuusluokkaan 4-F, mahdollisesti kaksoistyrän vuoksi, ja vapautettiin palveluksesta.
Vuoden 1946 aikoihin Martinilla meni melko hyvin, mutta hän kuului edelleen yökerhojen rivilaulajiin. Hän veti yleisöä paikkoihin, joissa esiintyi, mutta oli vielä kaukana Sinatran nauttimasta kuuluisuudesta.
Esiintyminen Jerry Lewisin kanssa
pienois|Dean Martin ja Jerry Lewis Dean Martin alkoi kiinnostua myös näyttelemisestä, ja hän kiinnosti suuria tuotantoyhtiöitä Metro-Goldwyn-Mayeria ja Columbia Picturesia, mutta Hollywood-sopimusta ei ollut tulossa. Näytti siltä, että hänen olisi jäätävä yökerholaulajaksi, kunnes hän tapasi koomikko Jerry Lewisin Glass Hat Clubilla New Yorkissa, jossa molemmilla oli esiintyminen. Heistä tuli nopeasti ystävät, ja vuonna 1946 he aloittivat yhteiset komediaesityksensä yökerhoissa nimellä Martin ja Lewis, ja nousivat lyhyessä ajassa suosioon. Martinin tehtävänä oli hoitaa laulunumerot, ja Lewisin tehtävänä oli pitää komediaa yllä.
Parivaljakko pääsi televisioesiintymisen myötä ensimmäisen kerran esiintymään elokuvaan vuonna 1949 Tontut toverukset -filmiin, mikä vei Martinin uraa ryminällä eteenpäin. He esiintyivät myös elokuvan jatko-osassa. Vuonna 1950 parivaljakko sai pääroolit elokuvasta Armeijan monnit, joka osoittautui suosituksi. Vuosikymmenen puoliväliin mennessä he kuuluivat Hollywoodin tärkeimpiin elokuvatähtiin, joiden elokuvat tuottivat huomattavia summia tuotantoyhtiöilleen. Vuosina 1946–1956 Martin ja Lewis esiintyivät yhdessä 16 elokuvassa.
Lewisin ja Martinin tiet erosivat vuoden 1956 tietämillä, jolloin heidän välinsä olivat tulehtuneet täydellisesti. Lewis jatkoi menestyksekkäästi näyttelijänä ja ohjaajana komediaelokuvien parissa, Martin puolestaan siirtyi vakavampien roolien pariin.
Sekä Lewisin että Martinin suosio kuitenkin laski 1960-luvun lopulla, ja Martin siirtyi juontamaan omaa televisioshow’taan, josta kasvoi suursuosittu lähinnä tunnettujen vieraidensa vuoksi.
Elokuvissa
Martinin ja Lewisin välien mentyä poikki Martin halusi tulla tunnetuksi vakavien elokuvien näyttelijänä. Vaikka hän sai palkkion, joka oli vain murto-osa Lewisin kanssa tehtyjen filmien palkkioista, hän päätti hyväksyä sivuosaroolin vuoden 1957 elokuvasta Nuoret leijonat, jotta hän voisi oppia Marlon Brandolta ja Montgomery Cliftilta. Rooli oli jo luvattu Tony Randallille, mutta MCA-agentuuri tajusi voivansa Martinin elokuvaroolin avulla lyödä kolme kärpästä yhdellä iskulla: se voisi tehdä rahaa sekä hänen yökerhoesiintymisillään, elokuvaosillaan, että levyillään. Martinin roolisuoritus Nuorissa leijonissa oli vuosikymmenen draamaelokuvien parhaita ja vahvimpia, ja elokuvasta tulikin hänen näyttävä comebackinsa. Suosio elokuvien parissa jatkui, kun Martin samana vuonna esiintyi ensimmäistä kertaa Frank Sinatran kanssa Vincente Minnellin kiitetyssä draamaelokuvassa Yli kaiken ymmärryksen.
pienois|Martin Rio Bravossa. Seuraavaksi Martin kiinnitettiin vuoden 1959 lännenelokuvaan Rio Bravo, jonka näyttävään näyttelijäkaartiin kuuluivat muun muassa John Wayne ja Ricky Nelson. Tästä elokuvasta Martin sai erityisen paljon tunnustusta sekä yleisöltä että kriitikoilta suorituskyvystään juopon apulaissheriffin Duden roolista. Rio Bravosta tulikin hänen tunnetuin ja arvostetuin elokuvansa. Ohjaaja Howard Hawksin kertoman mukaan studion johtajat eivät tunnistaneet Martinia roolista.
1960-luvun puoliväliin mennessä Martin oli näytellyt yli tusinassa elokuvassa. Hän oli jälleen huipulla ja suuri suosikki niin elokuvatähtenä, yökerholaulajana kuin levyttävänä artistinakin, kun samaan aikaan Jerry Lewisin työskentely elokuvien parissa oli vähentynyt huomattavasti.
Laulajana
Laulajana Dean Martin kopioi Harry Millsin, Bing Crosbyn ja Perry Comon tyylejä, kunnes hän kehitti persoonallisen ja pysyvän oman tyylinsä. Kuten Sinatra, Martin ei osannut lukea nuotteja, mutta levytti silti jopa yli 100 albumia ja 600 laulua. Hänen tunnuskappaleensa ”Everybody Loves Somebody” pudotti The Beatlesin kappaleen ”A Hard Day’s Night” Yhdysvaltojen listaykkösen paikalta vuonna 1964. Sitä seurasi samantyylinen ”The Door Is Still Open to My Heart” joka sijoittui sijalle kuusi myöhemmin samana vuonna. Elvis Presley sanoi Martinin innoittaneen häntä ja levytti kappaleen "Love Me Tender" laulamalla samaan tyyliin kuin Martin. Vuoteen 1965 mennessä jotkin Martinin albumit, kuten Dean ”Tex” Martin, The Hit Sound of Dean Martin, Welcome to My World sekä Gentle on My Mind, koostuivat country -ja western-tyylisistä lauluista, jotka oli tehnyt kuuluisaksi liuta suosittuja artisteja, kuten Johnny Cash, Merle Haggard ja Buck Owens.
Rat Pack
Kun Martinin sooloura eteni, hänestä ja Sinatrasta tuli läheiset ystävät. 1950-luvun lopulla ja 1960-luvun alussa Martin ja Sinatra sekä Sammy Davis Jr. muodostivat niin kutsutun Rat Pack -viihdetaiteilijaryhmän, joka esiintyi lavoilla, yökerhoissa, elokuvissa ja levyillä (joskus mukana olivat myös Joey Bishop sekä Peter Lawford). Rat Pack oli parhaimmillaan Las Vegasin esityksissään, joiden sähköistä ja piristävää lavatunnelmaa ei monien mukaan kukaan ole pystynyt jäljittelemään. Kolmikko oli kassamagneetti joka kerta, ja heitä tultiin katsomaan kaukaakin. Monet ihmiset eivät yöpyneet hotellissa, vaan tulivat Vegasiin vain heidän show’nsa takia ja nukkuivat autoissa ja hotellien auloissa. Aina smokkeihin pukeutuneet Martin, Sinatra ja Davis Jr. esittivät lauluja niin yksinään, duettoina kuin trionakin, ja lauluesitysten välissä oli paljon improvisoitua hölmöilyä ja lörpöttelyä. Slapstick-tyyppinen huumori keskittyi aina Sinatran naisseikkailuihin, Martinin juomiseen ja Davis Jr.:n rotuun ja uskontoon. Vitsit olivat aina hyväntuulisia ja harvoin rivosuisia, ja tähtien kunnioitus toisiaan kohtaan oli aina aistittavissa.
Kolmikko jätti pysyvän jäljen populaarikulttuuriin, ja Rat Packia onkin usein kopioitu. Ryhmästä on tehty vuonna 1998 HBO-televisioelokuva Rat Pack, jossa Martinia esitti Joe Mantegna, Sinatraa Ray Liotta ja Davis Jr.:ia Don Cheadle. Myös kolmikon tähdittämästä, vuoden 1960 elokuvasta Kovat kaverit tehtiin 2000-luvulla uusintaversio jatko-osineen, eli ”Ocean’s”-trilogia, pääosassa George Clooney.
1960–1970
Vuonna 1965 Martin aloitti toisen televisioshow’nsa, viikoittaisen NBC-komediasarjan Dean Martin Show, jossa hän esitti itseään liioitellen kuvaten itsensä laiskana ja huolettomana juoppolallina ja toisaalta pehmeä-äänisenä laulajana ja naistenmiehenä. Ohjelmasta tuli valtava hitti. Martinilla oli tapana lisätä runsaasti omia improvisaatioitaan käsikirjoituksen tekstiin näytellessään. Hän ei pitänyt harjoituksista, koska hänen mielestään paras suoritus tulee aina ensimmäisellä kerralla.
Vuonna 1976 Frank Sinatra kutsui Martinin vieraaksi juontamaansa televisioshow’hun. Samaan jaksoon kutsuttiin myös Jerry Lewis, jolle Martinin saapumisesta paikalle ei kerrottu. Yllätyksenä Lewisille Martin päästettiin lavalle, ja 16 vuoden mykkäkoulu päättyi. Ystävyys jatkui aina Martinin kuolemaan asti, jonka jälkeen Lewis on kertonut ystävästään ja työtoveristaan ainoastaan positiivisia asioita.
Viimeiset vuodet ja kuolema
Martin näytteli vielä yhdessä Sammy Davis Jr.:n kanssa menestyskomediaelokuvassa Kanuunankuularalli (1981), sekä sen jatko-osassa, joka jäi hänen viimeiseksi kokoillan elokuvakseen. 21. maaliskuuta 1987 Martinin poika Dean Paul kuoli, kun hänen F-4 Phantom II -koneensa syöksyi maahan. Martin masentui, ja hänen ja Sinatran paljon mainostetut, yhteiset konsertit peruutettiin.
Poikansa menetyksestä Martin ei loppuelämänsä aikana ehtinyt toipua. Tämän lisäksi hän alkoi sairastaa keuhkolaajentumaa. Martin piti yksityiselämänsä salassa, ja hänen viimeiseksi julkiseksi esiintymisekseen jäivät Sinatran 75-vuotissyntymäpäiväjuhlat, joissa hän käväisi onnittelemassa päivänsankaria.
pienois|Dean Martinin [[mausoleumi.]] Martinilla todettiin syyskuussa 1993 keuhkosyöpä. Häntä oli vaadittu menemään munuais- ja maksaleikkaukseen, jotta saisi elää, mutta hän oli kieltäytynyt. Julkisuudessa arveltiin myös, että Martinilla olisi diagnosoitu myös Alzheimerin tauti vuonna 1991, mutta tietoa ei koskaan vahvistettu. Martin kuoli lopulta kotonaan vuoden 1995 jouluaamuna 78 vuoden iässä. Ex-vaimo Jeanne Martin oli pysynyt hänen rinnallaan viimeiset vuodet. Valot himmennettiin Las Vegas Stripilla hänen muistokseen.
Mafiayhteydet
Huhujen mukaan Martinilla oli yhteyksiä mafiaan uransa alkutaipaleella. Kerrotaan, että hän sai apua laulajanuraansa mafiapomoilta, jotka omistivat saluunoita Chicagossa, Illinois’ssa. Vastineeksi hän oli esiintynyt näiden isännöimissä tapahtumissa, kun Martin oli tähti. Mafiajohtajat olivat Tony Accardo ja Sam Giancana. Martin ei kuulemma juuri tuntenut myötätuntoa mafiaa kohtaan ja teki sille vain pieniä palveluksia, jos niistä ei ollut vaivaa hänelle. Hänellä väitetään myös olleen pitkäaikainen ystävyyssuhde gangsterien Johnny Rosellin ja Anthony Fiaton kanssa. Fiato oli tehnyt Martinille lukuisia palveluksia, kuten ottanut takaisin rahaa kahdelta huijarilta, jotka olivat huijanneet Betty Martinilta, Martinin ex-vaimolta, tuhansia dollareita elatusmaksuista. Sanotaan myös, että FBI pidätti erään mafioson, joka oli aikeissa vahingoittaa, tai jopa tappaa Martinin hänen kiittämättömyytensä vuoksi.
Yksityiselämä
Martin sai ensimmäisestä avioliitostaan neljä lasta: Stephen Craig (s. 29. kesäkuuta 1942), Claudia Dean (16. maaliskuuta 1944 – 2001; rintasyöpä), Barbara Gail (s. 11. huhtikuuta 1945) ja Deana (”Dina”, s. 19 elokuuta 1948). ”Betty” yritti olla hyvä vaimo ja lasten äiti, mutta jätti lopulta Martinin tämän alkoholismin takia ja muutti San Franciscoon. On myös spekuloitu, että Betty itse olisi tullut myös alkoholistiksi katseltuaan miehensä juomista niin kauan. Tämä saattaisi selittää sen, että Martin sai lastensa huoltajuuden avioeron jälkeen.
Martin sai vielä toisesta avioliitostaan kolme lasta ja kolmannesta avioliitostaan yhden lapsen.
Huolimatta kovan juomarin maineestaan Martinilla oli hyvä itsekuri. Usein hän siemaisikin lauluesitysten välissä pelkkää omenamehua. Hänellä oli myös, vastoin naistenmiehen mainettaan, aina aikaa perheelleen.
Muuta
Suomessa on ilmeisesti Jyrki Hämäläisen nimeämä seura Dean Martin Boozing Society, joka muun muassa jakoi Vuoden viihdyttäjä -palkinnon vuosittain. Seura toimi 1970-luvulta Hämäläisen kuolemaan asti.
Jon Anderson
upright|thumb|Jon Anderson vuonna 1977. upright|thumb|Anderson vuonna 2017. Jon Anderson, syntymänimeltään John Roy Anderson (s. 25. lokakuuta 1944 Accrington, Lancashire ) on englantilainen muusikko, joka tunnetaan parhaiten progressiivista rockia esittäneen Yes-yhtyeen laulajana ja lauluntekijänä. Hänet tunnetaan omintakeisesta, korkeasta ja käheästä lauluäänestään.
Ennen Yesiä Anderson kuului The Warriors -nimiseen yhtyeeseen. Vuonna 1968 hän tapasi basisti Chris Squiren, jonka kanssa hän perusti Yesin. Parivaljakko sai pian seurakseen kosketinsoittaja Tony Kayen sekä rumpali Bill Brufordin.
Anderson pysyi mukana yhtyeessä vuoteen 1980 saakka, jolloin hän erosi siitä ensimmäisen kerran. Läpi koko 1970-luvun Andersonilla oli merkittävä asema yhtyeessä: hän kirjoitti valtaosan kappaleiden sanoituksista ja vastasi myös yhtyeen musiikillisesta suunnasta. Hän palasi yhtyeeseen vuonna 1983 tekemään albumia 90125, josta tuli Yesin suurin kaupallinen menestys.
Vuonna 1989 hän erosi Yesistä toistamiseen ja liittyi useiden entisten Yesin jäsenien muodostamaan yhtyeeseen Anderson, Bruford, Wakeman, Howe.
Anderson on tehnyt yhteistyötä myös kreikkalaisen muusikko Vangeliksen (oik. Evangelos Odysseas Papathanassiou) kanssa 1980-luvulla. Yhteistyön tuloksena syntyneistä kappaleista tunnetuimpia on "State of Independence", josta Donna Summer teki kansainväliseksi hitiksi nousseen cover-version vuonna 1982.
Vuonna 1983 Anderson lauloi ja osin sanoitti kappaleen "In High Places" Mike Oldfieldin albumille Crises.
Jon Anderson on 1970-luvun alusta asti ollut suuri Sibeliuksen musiikin ihailija.
Bettino Craxi
Benedetto "Bettino" Craxi (24. helmikuuta 1934 Milano, Italia – 19. tammikuuta 2000 Hammamet, Tunisia ) oli italialainen poliitikko. Hän toimi sosialistisen puolueen Partito Socialista Italiano (PSI), johtajana vuosina 1976–1993 ja Italian pääministerinä 1983–1987.
Craxi nousi Italian sosialistipuolueen johtoon puoluesihteeriksi 42-vuotiaana vuonna 1976 ja sai puolueen etääntymään entisistä liittolaisista Italian kommunisteista. . Hän muun muassa korvasi puoluelipun sirpin ja vasaran ruusulla. Hän nousi Amintore Fanfanin jälkeen vuonna 1983 Italian pääministeriksi ja pysyi tehtävässä neljä vuotta. Hän hyväksyi amerikkalaisten risteilyohjusten sijoittamisen Sisiliaan, millä hän suututti kommunistit.
Fanfanista tuli Craxin jälkeen vuonna 1987 uudestaan pääministeri.
Korruptioon liittyvät syytökset johtivat Craxin eroon puolueen johdosta vuonna 1993. Vankeusrangaistuksen välttääkseen hän pakeni toukokuussa 1994 Tunisiaan, ja hänet tuomittiin sekaantumisesta laittomaan puoluerahoitukseen poissaolevana 20 vuoden vankeuteen. Hän kuoli 65-vuotiaana Tunisiassa sydänkohtaukseen.
Põltsamaa (kunta)
Põltsamaa oli kunta Virossa Jõgevamaalla.
Vuoden 2017 kuntauudistuksessa Põltsamaan kunta, Põltsamaan kaupunki sekä pääosa Pajusin ja Puurmanin kunnista yhdistettiin uudeksi Põltsamaan kunnaksi.
Väestö
Vuoden 2011 väestönlaskennan mukaan Põltsamaan kunnassa oli 3 871 asukasta, joista 3 732 (96,4 %) oli virolaisia, 90 (2,3 %) venäläisiä ja 48 (1,2 %) muita kansallisuuksia.
Makefile
Makefile on make-ohjelman tekstimuotoinen määrittelytiedosto. Tiedosto sisältää yleensä ohjeet ohjelmointikielen kääntäjän ja sen apuohjelmien kuten linkkerin käyttöön, joilla lähdekoodista tuotetaan toimiva tietokoneohjelma tai kirjasto. Make ei ole sidottu ohjelmien kääntämiseen. Makefile voisi sisältää komennot esim. dokumenttien muotoiluun LaTeXilla tai MP3-tiedostojen tuottamiseen WAV-äänitiedostoista.
Jan Karbaat
Jan Karbaat oli hollantilainen ihmisten keinohedelmöityslääkäri. Vuonna 2019, 2 vuotta tämän kuoleman jälkeen, tehdyissä dna-testeissä varmistui, että Karbaat oli käyttänyt omaa spermaansa ainakin 49 lapsen siittämiseen vanhempien valitseman luovuttajan sijaan.
Makefile
Tiedoston rakenne
Tiedostossa kerrotaan kohde, joka halutaan tuottaa, sen vaatimat riippuvuudet ja tarvittavat komennot.
Kohteina voi tyypillisesti olla all, joka suorittaa koko käännöksen, ja clean, joka siivoaa käännöksen aikana tuotetut väliaikaiset tiedostot kuten objektitiedostot poistamalla ne. Kohde voi riippua toisista kohteista, joilla on omat käännöskomennot.
Jan Karbaat
Jan Karbaat johti lapsettomuusklinikkaa Rotterdamissa. Karbaatin väitetään väärentäneen rekistereitä ja kuvauksia siemennesteen luovuttajista. Klinikka suljettiin vuonna 2009. "Hedelmöityshoitoja saaneet naiset kertovat Algemeen Dagbladissa, että Karbaat saattoi poistua toiseen huoneeseen ja palata "tuoreen siemennesteen" kera."
Makefile
Tiedoston rakenne
Esimerkiksi A:n käännös voi riippua B:n ja C:n kääntämisestä, joista B voi riippua taas D:n ja E:n kääntämisestä:
Lisäksi tiedostossa voi olla muun muassa ympäristömuuttujien määrittelyjä toistuvien osien vähentämiseen. Esimerkiksi tyypillisesti käytettävän kääntäjän nimi asetetaan ympäristömuuttujaan, jotta sitä ei tarvitse toistaa tiedostossa.
Jan Karbaat
Karbaat kuoli 89-vuotiaana vuonna 2017.
Makefile
Esimerkki
Esimerkissä kääntäjäohjelma asetetaan muuttujaan, linkkeriohjelma muuttujaan  , joita käytetään käännösvaiheissa. Ohjelman kääntämiseen käytettävä kohde prog riippuu kahdesta objektitiedostosta, joiden kääntämiseen kerrotaan ohjeet omina kohteinaan. Objektitiedostot linkitetään toisiinsa riippuvien kohteiden kääntämisen jälkeen.
Jan Karbaat
Karbaat oli kieltäytynyt testeistä. Karbaatin dna:ta otettiin talteen hänen kuolemansa jälkeen mutta tuolloin tuomioistuin päätti, että dna-testejä ei sallita. Muun muassa hammasharjasta otetut näytteet talletettiin lukkojen taakse. Vuoden 2019 helmikuussa hollantilainen tuomioistuin kuitenkin lopulta määräsi, että lapsilla ja vanhemmilla on oikeus tehdä dna-testit selvittääkseen, onko Karbaat lasten biologinen isä.
Makefile
Esimerkki
Tyypillisesti useiden lähdekooditiedostojen kanssa objektitiedostot ja lähdekooditiedostot kerrotaan listana, jolloin jokaiselle ei tarvitse toistaa ehtomäärittelyä erikseen.
Desert Land
Desert Land on ruotsalaisen Narnia-yhtyeen kolmas albumi. Albumia nauhoitettiin maalis–lokakuussa 2000 Berghemin ja The Dream Factoryn studioilla. Nuclear Blast julkaisi levyn Euroopassa 2001 ja Pony Canyon Japanissa. Poiketen kahdesta aiemmasta levystä, molemmissa painoksissa on sama, Kristian Wåhlinin tekemä kansikuva.
Kaikki levyn kappaleet ovat Carl Johan Grimmarkin säveltämiä ja Christian Liljegrenin sanoittamia. Tälläkin levyllä on mukana kappale, joka on saanut teemansa Narnia-kirjoista. Aiemmat Narnian mukaan nimetyt kappaleet ovat olleet instrumentaaleja, mutta tämän levyn "The Witch & the Lion" kertoo taistelusta hyvän ja pahan välillä.
Weddellinhylje
Weddellinhylje (Leptonychotes weddellii) on varsinaisiin hylkeisiin kuuluva antarktinen hyljelaji. Se on maailman eteläisimpänä esiintyvä nisäkäslaji; levinneisyysalue kiertää Etelämantereen ympäri, mutta laji esiintyy erityisesti Antarktiksen niemimaan tuntumassa olevilla saarilla. Kannan arvioitu koko on noin 800 000 yksilöä. Laji on saanut nimensä Sir James Weddellin mukaan, joka johti Weddellinmeren hyljetutkimusretkikuntaa. Nisäkäsnimistötoimikunta on ehdottanut lajin uudeksi suomenkieliseksi nimeksi ”antarktisenhyljettä”. — Suomen kielen lautakunta suhtautui toimikunnan ehdotukseen torjuvasti.
Weddellinhylkeet voivat kasvaa jopa kolmen metrin pituisiksi ja painaa yli 400 kiloa.